मकाऊ का वीजा लगवाने के नाम पर कबूतरबाज ने ऐंठे 5.50 लाख
मकाऊमें काम का वीजा लगवाने के नाम पर जिला निवासी से साढ़े पांच लाख रुपए की ठगी करने का मामला सामने आया है। पुलिस ने पीड़ित पक्ष की शिकायत पर एक ही परिवार की चार महिलाओं समेत पांच के खिलाफ धोखाधड़ी का मामला दर्ज किया है।
थाना इंद्री पुलिस को दी शिकायत में रामगढ़ कादराबाद निवासी महिंद्र पाल तोमर ने बताया कि करीब दो-तीन माह पहले इंद्री की पंजाबी काॅलोनी में किराए पर रहने वाले कृष्ण कुमार ने उसके रिश्तेदार सतदेव को मकाऊ में वर्क वीजा लगवाने का लालच दिया। शिकायत में आरोप लगाया कि उक्त व्यक्ति वार्ड-9 में विदेश के वीजा लगवाने का फर्जी कार्यालय चलाता है, जहां उसने उसके रिश्तेदार को साढ़े पांच लाख रुपए में वीजा लगवाने का लालच दे अपनी बातों में उलझा लिया।
पहले लिए तीन लाख
पीड़ितने आरोप लगाया कि कृष्ण कुमार ने उसके रिश्तेदार से तीन लाख एडवांस लेकर मकाऊ में रह रही अपनी बहन संतोष रीटा से फोन पर वर्क वीजा लगवाने की बात करवा दी और 10 सितंबर को टूरिस्ट वीजा लगवाकर सतदेव को मकाऊ भेज दिया। जिसके 10 दिन बाद उसकी बहन कृष्णा देवी मां कमला आई और पूरे पैसे मिलने के कारण वीजा लगने का बहाना बनाया। जिसके बाद उन्होंने बाकी की रकम भी दे दी और फिर भी सतदेव का वीजा नहीं लग पाया। इंद्री थाना के जांच अधिकारी एसअाई शेर सिंह ने बताया कि केस दर्ज करके मामले की जांच की जा रही है।
hin_Deva hin_Deva hin_Deva hin_Deva hin_Deva